cyanic-selkie/wikianc huggingface dataset:
NFC
Σύγκριση με το Bluetooth
Το NFC απαιτεί ωστόσο λιγότερη ενέργεια υπό κανονικές συνθήκες, ενώ όταν δουλεύει με μία μη τροφοδοτούμενη με ρεύμα συσκευή όπως για παράδειγμα μια έξυπνη πιστωτική κάρτα, τότε η κατανάλωση ενέργειας ανεβαίνει. Το NFC βασίζεται στην επαγωγική ζεύξη, όπου τα αόριστα συνδεδεμένα επαγωγικά κυκλώματα μπορούν να χρησιμοποιηθούν για να μοιράζουν ενέργεια και δεδομένα ανάμεσα σε δύο συσκευές σε πολύ μικρή απόσταση. Το Bluetooth είναι ένα ιδιόκτητο πρωτόκολλο για μικρής εμβέλειας επικοινωνία με υψηλό επίπεδο ασφαλείας. Αναπτύχθηκε από την Telecom Vendor Ericsson. Λειτουργεί στη συχνότητα ISM (2,4 GHz).
Ασφάλεια
Παρόλο που η εμβέλεια επικοινωνίας του NFC είναι περιορισμένη σε κάποια εκατοστά, το NFC από μόνο του δεν μπορεί να εγγυηθεί για την ασφαλή επικοινωνία. Οι εφαρμογές θα πρέπει να χρησιμοποιούν υψηλότερου επιπέδου πρωτόκολλο κρυπτογράφησης για να εδραιώσουν ένα ασφαλές κανάλι. Η διασφάλιση των δεδομένων στο NFC, απαιτεί τη συνεργασία πολλών μελών. Οι πάροχοι συσκευών θα πρέπει να διασφαλίσουν τα τηλέφωνα με ενεργοποιημένο το NFC με ισχυρούς αλγόριθμους κρυπτογράφησης και πρωτόκολλα αυθεντικοποίησης. Οι πελάτες θα πρέπει να προστατεύουν τις προσωπικές τους συσκευές και τα δεδομένα με κωδικούς πρόσβασης, κλείδωμα πληκτρολογίου, και λογισμικά κατά των ιών και οι πάροχοι εφαρμογών θα πρέπει να χρησιμοποιούν συστήματα κατά των ιών, του κακόβουλου λογισμικού για την αποτροπή μόλυνσης των συστημάτων τους. Υπάρχουν διάφοροι τύποι επιθέσεων. Κάποιοι από αυτούς είναι οι Eavesdropping, Data modification, Relay attack, Lost property και Walk-off. Είναι σχετικά εύκολο να καταστρέψεις τα δεδομένα χρησιμοποιώντας ένα RFID παρεμβολέα. Δεν υπάρχει τρόπος σήμερα να αποτρέψουμε τέτοια επίθεση. Ωστόσο, εάν οι συσκευές ελέγχουν το πεδίο RF ενώ στέλνουν δεδομένα, είναι πιθανό να ανιχνεύσουν την επίθεση.
Εξωτερικοί σύνδεσμοι
Κατηγορία:Ασύρματο δίκτυο Κατηγορία:Δίκτυα υπολογιστών Κατηγορία:Πρότυπα ISO
Δημήτριος Αργυρίου
Ο Δημήτριος Αργυρίου ήταν, οπλαρχηγός της Ελληνικής Επανάστασης του 1821 από το Βάβδο Χαλκιδικής.
Βιογραφικά στοιχεία
Ο Δημήτριος Αργυρίου γεννήθηκε στα τέλη του 18ου αιώνα στο Βάβδο Χαλκιδικής. Πολέμησε στις μάχες της Χαλκιδικής και μετά την αποτυχία της επανάστασης εκεί και την καταστροφή της Κασσάνδρας, κατέφυγε με τους λοιπούς Μακεδόνες στη Σκιάθο. Πολέμησε με το σώμα του στη μάχη της Σκιάθου, στα Βρυσάκια, στο Τρίκερι, στην Πολιορκία του Νεοκάστρου και αλλού. Κατατάχθηκε στη Β΄ τάξη υπαξιωματικών κατά τη δημιουργία του τακτικού στρατού. Μετά την αποστράτευσή του, εγκαταστάθηκε στη Σκιάθο.
Σημειώσεις
<references responsive="0" group="Σημ." />
Κατηγορία:Οπλαρχηγοί του 1821 Κατηγορία:Έλληνες στρατιωτικοί
Αλεξάνδρα Ασημάκη
Η Αλεξάνδρα Ασημάκη είναι Ελληνίδα πρώην αθλήτρια της υδατοσφαίρισης και προπονήτρια στις ακαδημίες του Ολυμπιακού Αλίμου. Έχει στεφτεί Παγκόσμια Πρωταθλήτρια με την Εθνική Ελλάδος στο Παγκόσμιο Πρωτάθλημα της Σανγκάης το 2011 και έχει αναδειχτεί Καλύτερη Παίκτρια του Κόσμου (FINA World Water Polo Player of the Year) αλλά και της Ευρώπης (LEN European Water Polo Player of the Year) την ίδια χρονιά.
Βιογραφία
Η Ασημάκη είναι γεννημένη στις 28 Ιουνίου του 1988. Αγωνίζεται στη θέση του φουνταριστού (central forward) στον Ολυμπιακό Αλίμου, ενώ έχει αγωνιστεί στον ΝΟ Βουλιαγμένης, του Ολυμπιακού, αλλά και στην Εθνική ομάδα υδατοσφαίρισης.
Εθνικές Διακρίσεις
Η Ασημάκη έχει να επιδείξει πάρα πολλές επιτυχίες με την Εθνική ομάδα, καθώς αποτέλεσε βασικό μέλος της κατάκτησης τού χρυσού μεταλλίου στο Παγκόσμιο Πρωτάθλημα της Σανγκάης το 2011.
Πιο συγκεκριμένα:
Βραβεύσεις
Χάρη στις εκπληκτικές εμφανίσεις της με τα χρώματα της Ελλάδας, η Ασημάκη βραβεύτηκε το 2011 ως η καλύτερη πολίστρια στην Ευρώπη, ενώ στην αντίστοιχη παγκόσμια ψηφοφορία, βρέθηκε και πάλι στην πρώτη θέση της λίστας για το 2011.
Παραπομπές
Κατηγορία:Ελληνίδες υδατοσφαιρίστριες Κατηγορία:Υδατοσφαιρίστριες της εθνικής Ελλάδος Κατηγορία:Υδατοσφαιρίστριες ΝΟΒ Κατηγορία:Υδατοσφαιρίστριες ΟΣΦΠ
Α.Ο. Τριγλία Ραφήνας
Ο Αθλητικός Όμιλος Τριγλία Ραφήνας είναι Ελληνικός αθλητικός σύλλογος που δραστηριοποιείται στο ποδόσφαιρο και εδρεύει στη Ραφήνα, στην ανατολική Αττική. Έχει επίσημο έτος ίδρυσης το 1931, χρώματα το κίτρινο και το μαύρο και φέρει ως έμβλημα τον Δικέφαλο αετό. Έδρα της αποτελεί το Δημοτικό Γήπεδο Ραφήνας «Παναγιώτης Σκούφος», που φέρει το όνομα του σπουδαίου ποδοσφαιριστή από τη Ραφήνα Παναγιώτη Σκούφου, όπου και διεξάγει τους εντός έδρας αγώνες της.
Από την αγωνιστική περίοδο 2018-19 έως σήμερα αγωνίζεται στην Α΄ Κατηγορία ΕΠΣΑΝΑ. Στο παρελθόν συμμετείχε στην Δ΄ Εθνική, ενώ από τη σεζόν 2013-14 έως και τη σεζόν 2017-18 αγωνίστηκε στην Γ΄ Εθνική κατηγορία.
Ίδρυση και πρώτα χρόνια
Μετά την Μικρασιατική Καταστροφή στην Ραφήνα εγκαταστάθηκαν Έλληνες πρόσφυγες ερχόμενοι από την Τρίγλια, κωμόπολη της Προύσας στον ιστορικό χώρο της Βιθυνίας.
Στα τέλη του 1930, ο κόσμος της Ραφήνας, οι Τριγλιανοί και υπόλοιποι πρόσφυγες ίδρυσαν διάφορες ανεπίσημες ομάδες μεταξύ των οποίων η Ένωση Τριγλίας, το Βυζάντιο και η Προποντίδα. Οι ομάδες αυτές ενώθηκαν σε μία υπό την ονομασία Αθλητική Ένωσις Τριγλία Ραφήνας, με χρώματα το κίτρινο και το μαύρο τα κατ' εξοχήν χρώματα του Βυζαντίου και σήμα το Μπαρμπούνι (το τριγλί). Με την έγκριση του καταστατικού στις 18 Φεβρουαρίου 1931 εκλέγεται το 1ο Διοικητικό Συμβούλιο με πρόεδρο τον Αναστάση Λύρατζη, αντιπρόεδρο το Κυριάκο Δρακούλη, γραμματέα το Στέλιο Τσερόπουλο, γενικό αρχηγό το Βασίλη Βουδούρη και έφορο το Μήτσο τον Ρήγα.
Στα μέσα της δεκαετίας του '30 η Τριγλία παύει να λειτουργεί λόγω κρίσης ηγεσίας και έλλειψης γηπέδου. Το 1936 η ομάδα επανιδρύεται μα στη θέση του γηπέδου είχε κατασκευαστεί η παγοποιία κι έτσι πάρθηκε η απόφαση να μεταφερθεί το γήπεδο στη σημερινή του θέση. Ο χώρος αυτός ήταν γεμάτος άμμο και το χειμώνα γέμιζε θαλασσινό νερό με αποτέλεσμα το γήπεδο να είναι ανισόπεδο σχεδόν συνέχεια παρά τις προσπάθειες των οπαδών της ομάδας να το διατηρήσουν ίσιο. Το 1957 άρχισε η περίφραξη του γηπέδου και το θαλασσινό νερό άρχισε να φεύγει.
Σε αυτά τα πρώτα χρόνια της ιστορίας της έδωσε πλήθος φιλικών αγώνων με διάφορες ομάδες από την Αθήνα και τον Πειραιά όπως η Δάφνη Γούβας, ο Πανεξαρχειακός, η Ένωση Εμποροϋπαλλήλων Αθηνών και ο Ελλήσπόντος Κοκκινιάς μεταξύ άλλων, αλλά και με γειτονικές ομάδες από τα Σπάτα, το Λιόπεσι (Παιανία) και το Κορωπί.
Κατοχή και Αντίσταση
Τα χρόνια της κατοχής οι δραστηριότητες των αθλητικών συλλόγων ήταν περιορισμένες, μα δεν ίσχυσε αυτό για την Τριγλία. Αφού πήραν άδεια από τους ναζί με το πρόσχημα να παίξουν κάποια φιλικά με τις ομάδες των κατοχικών δυνάμεων που έδρευαν στη Ραφήνα, η ομάδα επαναλειτούργησε με έναν κατά λέξη περιορισμό: «Να συζητάτε μόνο για σπορ». Φυσικά οι Ραφηνιώτες αγνόησαν αυτήν την εντολή και μέσα στο γραφείο, της ομάδας συνεδρίαζαν κρυφά οι Ε.Α.Μ. ίτες.
Περίοδος 1960-1980
Το 1964 η Τριγλία Ραφήνας αναγνωρίστηκε επίσημα από την ΕΠΟ με Αριθμό Μητρώου 1102 και εντάχθηκε στη δύναμη της Ένωσης Ποδοσφαιρικών Σωματείων Αθηνών (ΕΠΣΑ) ξεκινώντας την επίσημη αγωνιστική της πορεία από τη Δ' Κατηγορία τη σεζόν 1964-65, που αποτελούσε την 7η τη τάξει κατηγορία της ΕΠΣΑ. Από την επόμενη σεζόν βρέθηκε στη Β1 Κατηγορία έπειτα από αναδιάρθρωση και από τη σεζόν 1967-68 στη Γ' Κατηγορία μετά από νέα αναδιάρθρωση που ακολούθησε. Το 1967 αφαιρέθηκε για ευνόητους λόγους ο όρος Ένωσις από την επωνυμία του Συλλόγου και αντικαταστάθηκε με τον όρο Όμιλος, μετονομαζόμενη σε Αθλητικός Όμιλος Τριγλία Ραφήνας. Τη σεζόν 1968-69 κατέκτησε το πρωτάθλημα του 1ου ομίλου και κατόπιν, νικώντας με 2-1 την Αθηναΐδα Κυψέλης αναδείχθηκε υπεπρωταθλήτρια της Γ' ΕΠΣΑ και προβιβάστηκε στη Β' κατηγορία. Τη σεζόν 1969-70 κατέκτησε το πρωτάθλημα του 2ου ομίλου της Β' ΕΠΣΑ και προβιβάστηκε στην Α' Κατηγορία.
Στην πρώτη τη τάξει κατηγορία της ΕΠΣΑ αγωνίστηκε από τη σεζόν 1970-71 έως τη σεζόν 1975-76, όποτε και υποβιβάστηκε στη Β' ΕΠΣΑ. Τη σεζόν 1978-79 έχασε την άνοδο σε αγώνα κατάταξης με τον Α.Ο. Κηπούπολης, κάτι που τελικά κατάφερε τη σεζόν 1980-81 κατακτώντας το πρωτάθλημα του 2ου ομίλου.
Μετέπειτα χρόνια
Το 1987 η Τριγλία έφτασε στον τελικό του Κυπέλλου Ε.Π.Σ. Αθηνών, όπου έχασε από τον Α.Ο. Πεύκης στα πέναλτι. Το 1988 κατακτά για πρώτη φορά το πρωτάθλημα της Α' ΕΠΣΑ, κερδίζοντας την άνοδο στο πρωτάθλημα της Δ΄ Εθνικής κατηγορίας, όπου αγωνίστηκε από τη σεζόν 1988-89 έως και τη σεζόν 1994-95.
Στη συνέχεια αγωνίστηκε στο τοπικό πρωτάθλημα της ΕΠΣΑ και από τη σεζόν 2004-05 μετέχει στην Ένωση Ποδοσφαιρικών Σωματείων Ανατολικής Αττικής (ΕΠΣΑΝΑ) που προήλθε από διάσπαση της ΕΠΣΑ. Στην ΕΠΣΑΝΑ αγωνίστηκε σε δύο τελικούς Κυπέλλου, την περίοδο 2008-09 χάνοντας από τον Παμπαιανιακό στα πέναλτι και την περίοδο 2009-10 χάνοντας από τον Π.Α.Σ. Ωρωπό στην παράταση με σκορ 2-1. Την περίοδο 2009-10 αναδείχθηκε και μαθηματικά πρωταθλήτρια την 29η αγωνιστική νικώντας με 1-2 στο τοπικό ντέρμπι την Θύελλα Ραφήνας και κέρδισε την επάνοδο στην Δ΄ Εθνική.
Στην Δ' Εθνική αγωνίστηκε τρεις συνεχόμενες χρονιές. Αρχικά, την περίοδο 2010-11 τερμάτισε στην δεύτερη θέση του 9ου ομίλου, ενώ την περίοδο 2011-12 γλύτωσε τον υποβιβασμό χάρη στην εντός έδρας νίκη κόντρα στον ιστορικό Εθνικό Πειραιώς την τελευταία αγωνιστική. Αυτή η ήττα του Εθνικού από την ομάδα της Ραφήνας σήμαινε και τον υποβιβασμό της πειραιώτικης ομάδας στα τοπικά πρωταθλήματα για πρώτη φορά στην ιστορία του. Μάλιστα σημειώθηκαν και επεισόδια μετά τη λήξη του αγώνα. Τη σεζόν 2012-13, με προπονητή τον Ασλάνογλου, η Τριγλία τερμάτισε 6η του ενάτου ομίλου της Δ΄ Εθνικής, εξασφαλίζοντας έτσι την άνοδό της στην νέα Γ΄ Εθνική Ερασιτεχνική κατηγορία, με νίκη επί του Α.Π.Ο. Κερατσίνι την προτελευταία αγωνιστική με 4-0.
2013-2018: Η παρουσία στην Γ΄ Εθνική
Έπειτα την άνοδο της Τριγλίας στη Γ΄ Εθνική, αρχικά την περίοδο 2013-2014, στην πρώτη συμμετοχή της στην εν λόγω εθνική κατηγορία, τερμάτισε αξιοπρεπώς στην 4η θέση του έκτου ομίλου (ο οποίος συμπεριλάμβανε ιστορικές και ανταγωνιστικές ομάδες, μεταξύ των οποίων Α.Ε.Κ., Αιγάλεω, Ηρόδοτος κ.α.), ενώ αντίθετα την αμέσως επόμενη 2014-2015 τερμάτισε 4 θέσεις πιο κάτω, πιο συγκεκριμένα στην 8η θέση του 4ου ομίλου. Την περίοδο 2015-2016 τερμάτισε στην 3η θέση (και υψηλότερη που κατέλαβε από ποτέ) στον 4ο όμιλο, εξασφαλίζοντας άνετα την παραμονή της για τρίτη συνεχόμενη χρονιά στη Γ΄ Εθνική. Την περίοδο 2016-17 τερμάτισε στην 8η θέση του 4ου ομίλου και την περίοδο 2017-18 τερμάτισε στην 10η θέση του 7ου ομίλου, γνωρίζοντας τον υποβιβασμό μετά από 5 χρονιές στην Γ΄ Εθνική.
Τμήματα υποδομών
Η Τριγλία Ραφήνας διαθέτει ισχυρές ακαδημίες με αριθμό πάνω από 160 αθλητών. Αυτήν την περίοδο βρίσκονται στην πρώτη ομάδα 15 γηγενείς ποδοσφαιριστές από τις ακαδημίες του συλλόγου.
Άλλα τμήματα
Η Τριγλία Ραφήνας διαθέτει επίσης ομάδες ποδοσφαίρου άμμου (Beach Soccer) και πετοσφαιρίσης άμμου (Beach Volleyball).
Εξωτερικοί σύνδεσμοι
Κατηγορία:Αθλητικοί σύλλογοι Αττικής Κατηγορία:Ιδρύσεις αθλητικών συλλόγων το 1931 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1931 Κατηγορία:Δήμος Ραφήνας - Πικερμίου
Υπουργείο Υγείας (αποσαφήνιση)
Το όνομα Υπουργείο Υγείας μπορεί να αναφέρεται σε ένα από τα παρακάτω:
Big Buck Bunny
Το  Big Buck Bunny (ελεύθερη απόδοση: Το λαγουδάκι «όλα τα λεφτά») (κωδικό όνομα: Peach, Ροδάκινο) είναι ταινία μικρού μήκους κινούμενων σχεδίων από το Ινστιτούτο Blender, τμήμα του Ιδρύματος Blender. Όπως και η προηγούμενη ταινία του ιδρύματος, Elephants Dream, έτσι και αυτή παρήχθη με ελεύθερο λογισμικό. Το έργο ξεκίνησε τον Οκτώβριο του 2007 και η πρεμιέρα της ταινίας έγινε στις 10 Απριλίου 2008 στο Άμστερνταμ. Η ταινία ήταν διαθέσιμη για λήψη από το Ίντερνετ στις 30 Μαΐου 2008.
Την ταινία ακολούθησε και ένα ελεύθερο βιντεοπαιχνίδι τον Αύγουστο 2008, το Yo Frankie!.
Πλοκή
Η πλοκή της ταινίας ακολουθεί μια μέρα από την ζωή του Big Buck Bunny όταν συναντάει τρία ενοχλητικά τρωκτικά, τους Frank, Rinky και Gamera. Τα τρωκτικά διασκεδάζουν ενοχλώντας αβοήθητα πλάσματα του δάσους, πετώντας πέτρες και φρούτα πάνω τους. Μετά τον θάνατο των δύο από τις αγαπημένες πεταλούδες του Bunny, αυτός αποφασίζει να αλλάξει τον ειρηνικό χαρακτήρα και σχεδιάζει ένα σχέδιο εκδίκησης.
Τεχνικές πληροφορίες
Μετά από την ταινία Elephants Dream, η μικρού μήκους ταινία είναι το πρώτο έργο από το Ίδρυμα Blender που θα δημιουργηθεί από το Ινστιτούτο Blender, ένα τμήμα του ιδρύματος που έχει συσταθεί ειδικά για να διευκολύνει τη δημιουργία ανοικτών ταινιών και παιχνιδιών. Η ταινία χρηματοδοτήθηκε από το Ίδρυμα Blender, από δωρεές από την κοινότητα του Blender, από προ-πωλήσεις DVD της ταινίας και εμπορικές χορηγίες. Τόσο το τελικό προϊόν και τα δεδομένα της παραγωγής, συμπεριλαμβανομένων των δεδομένων κίνησης, τους χαρακτήρες και τις υφές είναι διαθέσιμα υπό την άδεια Creative Commons Attribution. Εκδόθηκε στις εγκαταστάσεις υπολογιστών Cloud computing της Sun Microsystems Sun Cloud
Βελτιώσεις στο Blender
Όπως έγινε και με την αρχική ταινία, Elephants Dream, έτσι και σε αυτή την ταινία έγιναν βελτιώσεις το Blender από την παραγωγής της ταινίας. Οι νέες δυνατότητες ενσωματώθηκαν στο Blender 2.46
Απόσπασμα από την ταινία
thumb|left|320px|Δείτε ένα απόσπασμα από το Big Buck Bunny (2008).
Εξωτερικοί σύνδεσμοι
Κατηγορία:Ολλανδικές ταινίες μικρού μήκους Κατηγορία:Ολλανδικές ταινίες κινουμένων σχεδίων Κατηγορία:Αγγλόφωνες ταινίες Κατηγορία:Ταινίες του 2008 Κατηγορία:Ταινίες κινουμένων σχεδίων του 2008
Γραμμικό σύνολο
Στα μαθηματικά, μια Πολλαπλή αριθμητική πρόοδος, μια Γενικευμένη αριθμητική πρόοδος, μια k-Διαστατική αριθμητική πρόοδος, ή ένα Γραμμικό σύνολο, είναι ένα σύνολο ακεραίων, ή πλειάδες ακεραίων, κατασκευασμένων ως μία Αριθμητική πρόοδος, η οποία όμως επιτρέπει και αρκετές πιθανές διαφορές. Έτσι, για παράδειγμα, μπορεί να ξεκινήσει από το 17 και στη συνέχεια να προσθέσει ένα πολλαπλάσιο του 3 ή του 5, κατ' επανάληψη.
Θεωρία
Με αλγεβρικούς όρους ας κοιτάξουμε τους ακέραιους
όπου a, b, c και ούτω καθεξής, είναι σταθερές, και m, n και ούτω καθεξής, περιορίζονται σε ορισμένα διαστήματα
και ούτω καθεξής, για μια πεπερασμένη πρόοδο. Ο αριθμός k, που είναι ο αριθμός των επιτρεπόμενων διαφορών, ονομάζεται διάσταση της γενικευμένης προόδου.
Γενικότερα, έστω
Ένα υποσύνολο του N^n λέγεται ότι είναι ημιγραμμικό αν αυτό αποτελεί μια πεπερασμένη ένωση γραμμικών συνόλων.
Παραπομπές
Κατηγορία:Άλγεβρα Κατηγορία:Συνδυαστική
Δημοτική κοινότητα
Δημοτική κοινότητα είναι ένας όρος της τοπικής αυτοδιοίκησης που εισήχθη το 2010 με το Πρόγραμμα Καλλικράτης. Αποτελεί υποδιαίρεση της δημοτικής ενότητας. Σύμφωνα τον Νόμο 3852/2010 «Πρόγραμμα Καλλικράτης» και το άρθρο 2 «Συγκρότηση δήμων», οι εδαφικές περιφέρειες των συνενούμενων Ο.Τ.Α. (πρώην δήμων) που συνιστούν τον κάθε νέο δήμο αποτελούν τις δημοτικές ενότητες του νέου δήμου και φέρουν το όνομα του πρώην δήμου ή της κοινότητας.
Δημοτική κοινότητα συγκροτούν είτε τα τοπικά/δημοτικά διαμερίσματα που έχουν πληθυσμό πάνω από 2.000 κατοίκους, δήμοι και κοινότητες που συνενώθηκαν εθελουσίως με το Π.Δ. 410/1995 ή συνενώθηκαν με τον Καλλικράτη, καθώς και τα τοπικά διαμερίσματα των νησιών με πληθυσμό άνω των 1.000 κατοίκων. Ανεξαρτήτως πληθυσμού, δημοτική κοινότητα συγκροτούν κοινότητες ή δημοτικά διαμερίσματα που εκτείνονται σε όλη την εδαφική περιφέρεια ενός νησιού και δεν αποτελούν δήμο. Δημοτικά διαμερίσματα άνω των 100.000 αποτελούν δημοτική Κοινότητα.
Την 1η Σεπτεμβρίου 2019, οπότε μπήκε σε πλήρη ισχύ ο Νόμος 4555/2018 «Πρόγραμμα Κλεισθένης Ι», η τοπική κοινότητα και η δημοτική κοινότητα είχαν αντικατασταθεί από την κοινότητα. Με τον Νόμο 4804/2021, η δημοτική κοινότητα επανήλθε με λιγότερη αυτονομία. Επίσης, με το άρθρο 18 του Ν.5043/2023, άλλαξαν τα πληθυσμιακά κριτήρια των Δημοτικών Κοινοτήτων.
Παραπομπές
Κατηγορία:Υποδιαιρέσεις των καλλικρατικών δήμων
Πυξίδα (αποσαφήνιση)
Αναφερόμενοι στη λέξη πυξίδα, μπορεί να εννοούμε:
Γκέρχαρντ Χένκελ
Ο Γκέρχαρντ Χένκελ (γερμ. Gerhard Henkel, γενν. 1943) είναι Γερμανός γεωγράφος και καθηγητής πανεπιστημίου.
Βιογραφία
Γεννήθηκε το 1943 στο Φύρστενμπεργκ της Βεστφαλίας. Σπούδασε γεωγραφία και γερμανική φιλολογία στα Πανεπιστήμια του Μύνστερ, Βίρτσμπουργκ και της Κολωνίας. Αναγορεύτηκε διδάκτωρ το 1971 και καθηγητής το 1976. Διορίστηκε καθηγητής το 1980 και δίδαξε γεωγραφία στο Πανεπιστήμιο του Έσσεν μέχρι που αποσύρθηκε. .
Εργογραφία
Ανέπτυξε το πεδίο του Ανθρωπογεωγραφίας με ιδιαίτερη ειδίκευση στην εξέλιξη των αγροτικών οικισμών. Το έργο του είναι κατεξοχήν διδακτικό υλικό στον τομέα του.
Εξωτερικοί σύνδεσμοι
Κατηγορία:Γερμανοί γεωγράφοι Κατηγορία:Γερμανοί πανεπιστημιακοί
Σκοτεινή ροή
Η σκοτεινή ροή είναι ένας αστροφυσικός όρος που περιγράφει μία πιθανή μη τυχηματική συνιστώσα της περίεργης ταχύτητας γαλαξιακών σμηνών. Η πραγματική μετρούμενη ταχύτητα είναι το άθρoισμα της ταχύτητας που προβλέπεται από το Νόμο του Hubble συν μία πιθανή μικρή και ανεξήγητη (ή σκοτεινή) ταχύτητα που ρέει προς μία κοινή κατεύθυνση. Τα τελευταία στοιχεία από το δορυφόρο Planck δεν έδειξαν κάποια ένδειξη της "σκοτεινής ροής".
Παραπομπές
Κατηγορία:Φυσική κοσμολογία Κατηγορία:Ουράνια μηχανική
Λούπινο
Το λούπινο (αρχαία ονομασία: θέρμος) είναι φυτό που ανήκει στην υποοικογένεια των ψυχανθών (Papilionoideae/Faboideae) στο γένος Lupinus. Υπάρχουν 300 είδη του φυτού και φύεται σε περιοχές της παραμεσόγειας Ευρώπης, της Ασίας και της Βόρειας Αμερικής. Η καλλιέργεια του λούπινου στην Ελλάδα έχει εγκαταλειφθεί μιας και το θεωρούσαν ευτελές προϊόν.
Καλλιέργεια
Για να ευδοκιμήσει η καλλιέργειά τους χρειάζεται έδαφος με περιεκτικότητα χαμηλότερη του 5% σε ασβέστιο. Ιδανικά εδάφη είναι αυτά με ph 5-7, αμμοπηλώδη και ελαφρά κοκκινοχώµατα. Είναι ιδανική καλλιέργεια για φτωχά εδάφη, χωρίς την ανάγκη ποτίσματος ή λίπανσης. Παρόλα αυτά σε αρδευόμενα χωράφια και με λίπανση, η καλλιέργεια δίνει μεγαλύτερη παραγωγή.
Η σπορά του γίνεται στις θερμότερες περιοχές το φθινόπωρο, ενώ στις βορειότερες και ορεινές στις αρχές της άνοιξης. Η σπορά μπορεί να γίνεται στα πεταχτά με το χέρι ή με μηχανή γραμμικά σε αποστάσεις που απέχουν 40-50 εκατοστά και 25 εκατοστά φυτό από φυτό σε κάθε γραμμή.
Τα λούπινα συλλέγονται µε θεριστική μηχανή, κατά κανόνα μέσα στον Αύγουστο, όταν το μεγαλύτερο μέρος των λοβών τους έχει αρχίσει να ωριμάζει.
Ασθένειες
Οι κυριότερες ασθένειες που πλήττουν την καλλιέργεια του λούπινου είναι οι εξής
Επίσης το λούπινο προσβάλλεται από το φουζάριο, τη ριζοκτόνια.
Παγκόσμια Παραγωγή
Σύμφωνα με στοιχεία του ΟΗΕ καλλιεργούνται περίπου 20 εκατομμύρια στρέμματα με λούπινα σε ολόκληρο τον κόσμο, εκ των οποίων το 60% καλλιεργείται για παραγωγή σπερμάτων και το 40% για βόσκηση, χλωρή λίπανση, κ.λ.π.
Προϊόντα από λούπινο συναντάμε κυρίως στην Ευρώπη μιας και είναι κατάλληλα για χορτοφάγους, αν και η χώρα με τις μεγαλύτερες εξαγωγές παγκοσμίως είναι η Αυστραλία.
Χώρες με καλλιέργειες λούπινων στην Ευρώπη είναι η Γερμανία, η Ολλανδία και το Βέλγιο με ετήσια παραγωγή που ξεπερνά τους 200 χιλιάδες τόνους. Παγκόσμια πρωταθλήτρια στην παραγωγή λούπινων είναι η Αυστραλία με ετήσια παραγωγή ένα εκατομμύριο τόνους και 10 εκατομμύρια στρέμματα. Παραγωγή την οποία επιθυμεί να αυξήσει με τη χρήση βελτιωμένων τεχνικών καλλιέργειας αλλά και νέων ποικιλιών του φυτού για τη μελλοντική κάλυψη της ολοένα αυξανόμενης παγκόσμιας ζήτησης.
Οι στρεμματικές του αποδόσεις μπορεί να είναι 250-500 κιλά /στρέμμα. Τα λούπινα μπορούν να δώσουν σύμφωνα με στοιχεία από τη Γαλλία ένα ακαθάριστο ετήσιο εισόδημα της τάξεως των 300-500€ το στρέμμα και καθαρό εισόδημα 200- 400€ το στρέμμα.
Ιστορικά στοιχεία
Το φυτό πρωτοκαλλιεργήθηκε στην Αίγυπτο. Κουβαλά ιστορία 3000 χρόνων στη Μεσόγειο και συναντάται στην Αρχαία Ελλάδα. Υπάρχουν αναφορές από τον Θεόφραστο και τον Διοσκουρίδη που αναφέρονται σε αυτό με την ονομασία «θέρμος» (ο ήμερος) και αναγνωρίζουν δύο ποικιλίες – την πικρή και τη γλυκιά. Ο Φλωρεντίνος αναφέρεται στην ωφέλεια της καλλιέργειας του λούπινου για τα χωράφια καθώς τα κάνει γόνιμα. Γεγονός που ευσταθεί, καθώς το φυτό απορροφά άζωτο από την ατμόσφαιρα και μετά το χρησιμοποιεί αλλά και το αποθηκεύει στις ρίζες του.
Διατροφή
Οι καρποί του μπορούν με την κατάλληλη επεξεργασία να γίνουν αλεύρι, λάδι, να αντικαταστήσουν το κρέας και τα αυγά ή εναλλακτικά να φαγωθούν χλωροί.
Επεξεργασία καρπών
Η διαδικασία προετοιμασίας των καρπών ώστε να γίνουν βρώσιμοι λόγω των αλκαλοειδών ουσιών που περιέχουν, προϋποθέτει το βράσιμό τους μερικώς και την παραμονή τους σε θαλασσινό νερό για αρκετές ημέρες. Επίσης το ξεπίκρισμα επιτυγχάνεται με το καβούρδισμα του καρπού. Στα τέλη της δεκαετίας του 1930, ο Γερμανός βοτανολόγος Ράινχολντ φον Σένγκμπους κατάφερε να αναπτύξει μετά από πειράματα και διασταυρώσεις, ποικιλίες λευκού και κίτρινου (ιθαγενούς στη δυτική Μεσόγειο) λούπινου (L. luteus) με σχεδόν μηδενική περιεκτικότητα σε αλκαλοειδή τις οποίες ονόμασε «γλυκές», λύνοντας έτσι το πρόβλημα ξεπικρίσματος των καρπών. Διαφορετικές ονομασίες του φυτού ανά την Ελλάδα είναι οι παρακάτω : λούμπινα, λουμπούνια, λούμπουνα, λουμπίνοι (Κρήτη), λουπινάρια, πικροκουκιά, λυμπούσι, αγριολούπινα κλπ.
Στη Μάνη, που είναι ορεινή και εξαιρετικά άγονη περιοχή αλλά και στην Κρήτη, στο Άγιο Όρος, στα Δωδεκάνησα και σε άλλες περιοχές της Ελλάδας τα λούπινα χρησιμοποιούνται μέχρι και σήμερα ως τροφή των ανθρώπων, ιδίως κατά τις περιόδους των νηστειών του χριστιανικού Εορτολογίου.
Δείτε ακόμα
Λούπινο (καρπός)
Εξωτερικοί σύνδεσμοι
Κατηγορία:Όσπρια Κατηγορία:Σνακ Κατηγορία:Καλλιέργειες
Κωνσταντίνος Φωκάς
Ο Κωνσταντίνος Φωκάς (πέθανε 953/954) ήταν βυζαντινός αριστοκράτης και στρατηγός.
Ήταν ο νεότερος γιος του Βάρδα Φωκά, και αδελφός του στρατηγού και μετέπειτα αυτοκράτορα Νικηφόρου και του στρατηγού Λέοντα Φωκά. Όταν ο πατέρας του διορίστηκε ως δομέστικος των σχολών το 945, ο Κωνσταντίνος διορίστηκε στρατηγός (στρατιωτικός διοικητής) του θέματος της Σελευκείας, στα νοτιοανατολικά σύνορα της αυτοκρατορίας με τον μουσουλμανικό κόσμο.
Πηγές
Κατηγορία:Βυζαντινοί στρατηγοί Κωνσταντινος Κατηγορία:Βυζαντινοί διοικητές Θεμάτων Κατηγορία:Βυζαντινοί του 10ου αιώνα
Κλοντ Μπερνάρ
Ο Κλοντ Μπερνάρ (γαλλικά: Claude Bernard) (12 Ιουλίου 1813 - 10 Φεβρουαρίου 1878) ήταν Γάλλος φυσιολόγος. Κατά το δεύτερο και το τρίτο τέταρτο του 19ου αιώνα ήταν η μορφή που κυριαρχούσε στο στερέωμα της επιστήμης. Ο Κλοντ Μπερνάρ θεωρείται ως ο ιδρυτής ή  ο πατέρας της Φυσιολογίας, όπως τη γνωρίζουμε σήμερα. Αυτός ήταν ο πρώτος που πλαισίωσε την Επιστήμη με το Πειραματικό Εργαστήριο και που κατέστησε τη Φυσιολογία Πειραματική Επιστήμη. Σύμφωνα με τη γραμμή που ακολούθησε στη ζωή του,  τίποτε, καμιά ιδέα, καμιά ερμηνεία, κανένα συμπέρασμα, καμιά θεωρία δεν μπορεί να ληφθεί ως δεδομένο, να εδραιωθεί και να θεωρηθεί ως κτήμα της Επιστήμης, εάν προηγουμένως δεν έχει περάσει από τον πειραματικό έλεγχο και δεν αποδειχθεί, πέρα από κάθε αμφιβολία, η γνησιότητα και η επαναληψιμότητά του.
Από το τεράστιο σε όγκο αλλά και πλουσιότατο σε θεματολογία έργο του ξεχωρίζει η βασική έννοια που πρώτος διατύπωσε και επέβαλε στην Επιστήμη: την έννοια του «εσωτερικού περιβάλλοντος» του οργανισμού (milieu interieur), η οποία έμελλε να αποτελέσει τον ακρογωνιαίο λίθο πάνω στον οποίο θεμελιώθηκε, ανδρώθηκε και μεγαλούργησε με την περαιτέρω πορεία της η Επιστήμη της Φυσιολογίας.
Βιβλιογραφία
Κατηγορία:Γάλλοι βιολόγοι Κατηγορία:Φυσιολόγοι
Πλατύποδας
Ο πλατύποδας ή ορνιθόρυγχος (Ornithorhynchus anatinus) είναι ημιυδρόβιο θηλαστικό ενδημικό στην ανατολική Αυστραλία, συμπεριλαμβανομένης και της Τασμανίας. Μαζί με τα τέσσερα υπάρχοντα είδη έχιδνας αποτελούν τα πέντε είδη μονοτρημάτων που είναι τα μόνα θηλαστικά που γεννούν αυγά αντί για νεογνά. Είναι ο μοναδικός επιζών αντιπρόσωπος της οικογένειάς του (Ornithorhynchidae) και του γένους του (Ornithorhynchus). Συγγενή είδη έχουν βρεθεί σε έναν αριθμό απολιθωμάτων. Έχει μήκος μέχρι 60 εκατοστά.
Ο ορνιθόρυγχος διαθέτει τρία, κύτταρα υποδοχέις που τον βοηθούν να ανιχνεύει τις κινήσεις και τα μικρά ηλεκτρικά πεδία που παράγονται από τα θηράματα του. Οι υποδοχείς ανιχνεύουν αλλαγές στην πίεση και την κίνηση, ενώ δύο τύποι ηλεκτρουποδοχέων ανιχνεύουν, τα ηλεκτρικά πεδία που παράγονται από τις μυϊκές συσπάσεις του θηράματος του. Αυτή η ιδιότητα επονομαζόμενη και έκτη αίσθηση την οποία διαθέτουν και οι [ καρχαρίες], τον βοηθάει στον εντοπισμό της λείας του, μέσα στα θολά νερά.
Η περίεργη εμφάνιση αυτού του ωοτόκου, δηλητηριώδους, θηλαστικού με ράμφος που θυμίζει αυτό της πάπιας, ουρά σαν του κάστορα και πόδια σαν αυτά της βίδρας, ξάφνιασε τόσο του Ευρωπαίους φυσιοδίφες όταν το συνάντησαν για πρώτη φορά, ώστε κάποιοι το θεώρησαν ως μια περίτεχνη απάτη. Απασχόλησε τον Δαρβίνο σχετικά με την θεωρία της εξέλιξης. Πιστεύεται ότι αποτελεί τον μεταβατικό κρίκο από τα ωοτόκα ζώα στα θηλαστικά. Είναι ένα από τα λίγα δηλητηριώδη θηλαστικά. Ο αρσενικός πλατύπους έχει ένα κεντρί στο πίσω πόδι του που μπορεί να διοχετεύσει δηλητήριο ικανό να προκαλέσει έντονο πόνο στους ανθρώπους.
Ετυμολογία
Όταν ο Πλατύποδας συναντήθηκε για πρώτη φορά από τους Ευρωπαίους το 1798, η γούνα του ζώου και ένα σκίτσο του στάλθηκαν πίσω στη Μεγάλη Βρετανία από τον καπετάνιο John Hunter, τον δεύτερο κυβερνήτη της Νέας Νότιας Ουαλίας. Η αρχική υποψία των βρετανών επιστημόνων ήταν ότι η περιγραφή ήταν ψευδής. Ο George Shaw, ο οποίος παρήγαγε την πρώτη περιγραφή του ζώου στο «Naturalist's Miscellany» το 1799, δήλωσε ότι ήταν αδύνατο να μην αμφιβάλει για τον αυθεντικότητά του, και ο Robert Knox πίστευε ότι θα μπορούσε να έχει παραχθεί από κάποιο ασιατικό ταριχευτή. Θεωρήθηκε ότι κάποιος είχε ράψει ένα ράμφος πάπιας πάνω στο σώμα ενός ζώου που μοιάζει με κάστορα. Ο Shaw χρησιμοποίησε ψαλίδι στο αποξηραμένο δέρμα για να ελέγξει για τυχόν ράμματα.
Η κοινή ονομασία «platypus» είναι η λατινικοποίηση της ελληνικής λέξης «πλατύπους» («πλατύς» και «πούς»). Ο Shaw ανέθεσε στο είδος το όνομα «Linnaean Platypus anatinus» όταν το περιέγραψε αρχικά, αλλά ο όρος γένος ανακαλύφθηκε γρήγορα ότι χρησιμοποιείται ήδη ως το όνομα του σκαθάριου σκώληκα του ξύλου Platypus. Περιγράφηκε ανεξάρτητα ως «Ornithorhynchus paradoxus» από τον Johann Blumenbach το 1800 (από ένα δείγμα που του δόθηκε από τον Sir Joseph Banks) και ακολουθώντας τους κανόνες προτεραιότητας της ονοματολογίας, αργότερα αναγνωρίστηκε επισήμως ως «Ornithorhynchus anatinus». Η επιστημονική ονομασία «Ornithorhynchus anatinus» προέρχεται από την «ορνιθόρυγχος» («όρνιθα» και «ρύγχος»), και «anatinus», που σημαίνει «παπιοειδής» στα λατινικά.
Δεν υπάρχει παγκοσμίως συμφωνημένη πληθυντική μορφή του όρου «platypus» στην αγγλική γλώσσα. Οι επιστήμονες χρησιμοποιούν γενικά το «platypuses» ή απλά «platypus». Συμπληρωματικά, ο όρος «platypi» χρησιμοποιείται επίσης για τον πληθυντικό, αν και αυτό είναι τεχνικά λανθασμένο και μια μορφή ψευδο-λατινικής, αφού ο σωστός ελληνικός πληθυντικός θα ήταν «platypodes». Οι πρώτοι Βρετανοί άποικοι το ονόμαζαν με πολλά ονόματα, όπως το «watermole», «duckbill» και «duckmo».
Παραπομπές
.  2. AMERICAN MUSEUM OF NATURAL HISTORY
https://www.amnh.org/explore/news-blogs/news-posts/to-hunt-the-platypus-uses-its-electric-sixth-sense
Κατηγορία:Ορνιθορυγχίδες Κατηγορία:Υδρόβια Κατηγορία:Πανίδα της Αυστραλίας Κατηγορία:Μονοτρήματα
Φλοριανόπολις
Η Φλοριανόπολις (πορτογαλικά: Florianópolis) είναι η πρωτεύουσα της πολιτείας Σάντα Καταρίνα στη νότια Βραζιλία. Η πόλη υπολογίστηκε το 2013 ότι έχει 453.285 κατοίκους και είναι η δεύτερη πολυπληθέστερη στην πολιτεία μετά τη Ζοϊνβίλλι. Η μητροπολιτική περιοχή της Φλοριανόπολις έχει 1.012.233 κατοίκους και είναι η 22η μεγαλύτερη στη χώρα. Βρίσκεται εν μέρει στο νησί Σάντα Καταρίνα, το οποίο συνδέεται οδικώς με την ενδοχώρα.
Ιστορία
Οι Πορτογάλοι έφτασαν στην περιοχή το 1514. Κατά τη διάρκεια του 17ου αιώνα, το νησί ήταν τόπος ελλιμενισμού πλοίων. Ένας οικισμός δημιουργήθηκε επίσημα στο νησί το 1673 από την εταιρεία του Φρανσίσκο Ντίας Βέλιο, η οποία το πέντε χρόνια μετά κατασκεύασε στην περιοχή ένα εξωκλήσι. Το 1726, το χωριό, με όνομα Νόσα Σενιόρο ντο Ντεστέρρο (Nossa Senhora do Desterro) ανακηρύχθηκε κωμόπολη (vila). Λόγω της στρατηγικής θέσης της για τον έλεγχο της νότιας Βραζιλίας, η πόλη οχυρώθηκε το 1737. Έλαβε καθεστώς πόλης το 1823 και έγινε η πρωτεύουσα της πολιτείας Σάντα Καταρίνα, γεγονός που έδωσε σημαντική ώθηση στην ανάπτυξη της πόλης. Η πόλη μετονομάστηκε το 1894 σε Φλοριανόπολις ώστε να τιμήσει τον Φλοριάνο Πεϊσότο, δεύτερο πρόεδρο της Βραζιλίας. Στις αρχές του 20ού αιώνα η πόλη εκσυγχρονίστηκε και το 1922 ολοκληρώθηκε η γέφυρα Ερσίλιο Λουζ, η οποία ένωσε το νησί με την ενδοχώρα.
Οικονομία
thumb|250px Η οικονομία της Φλοριανοπόλεως βασίζεται κυρίως στις πληροφορικές τεχνολογίες, τον τουρισμό και τις υπηρεσίες. Η New York Times ανακήρυξε τη Φλοριανόπολη «Προορισμό για Πάρτι για το 2009» και το Newsweek τοποθέτησε τη Φλοριανόπολη ως μία από τις δέκα πιο δυναμικές πόλεις για το 2006. Η πόλη έχει 42 παραλίες. Εξυπηρετείται από το διεθνές αεροδρόμιο Ερσίλιο Λουζ.
Εξωτερικοί σύνδεσμοι
Κατηγορία:Πόλεις της Βραζιλίας
NGC 777
Ο NGC 777 είναι ελλειπτικός γαλαξίας στον αστερισμό Τρίγωνον ο οποίος ανακαλύφθηκε από τον αστρονόμο Ουίλιαμ Χέρσελ (William Herschel) στις 12 Σεπτεμβρίου 1784. Έχει «αδύναμο» ενεργό γαλαξιακό πυρήνα τύπου Σίφερτ 2 ή LINER, γεγονός που υποδηλώνει πως η κεντρική του περιοχή είναι δυσδιάκριτη. Ο NGC 777 ενδεχομένως είναι επίσης ένα από τα εξώτερα μέλη του σμήνους γαλαξιών Abell 262.
Εξωτερικοί σύνδεσμοι
0777 07584 01476 Κατηγορία:Τρίγωνον (αστερισμός) Κατηγορία:Ελλειπτικοί γαλαξίες Κατηγορία:Ενεργοί γαλαξίες
NGC 744
Το NGC 744 είναι ανοικτό σμήνος τύπου IV2p στον αστερισμό Περσέα. Έχει φαινόμενο μέγεθος +7,9 mag και διάμετρο 11 λεπτών της μοίρας. Απέχει περίπου 3.900 έτη φωτός από το ηλιακό σύστημα, περιέχει 20 περίπου άστρα και η ηλικία του εκτιμάται στα 180 εκατομμύρια χρόνια. Ο αστρονόμος Τζων Χέρσελ ανακάλυψε το σμήνος στις 28 Νοεμβρίου 1831.
Εξωτερικοί σύνδεσμοι
0744 Κατηγορία:Ανοικτά σμήνη Κατηγορία:Περσεύς (αστερισμός)
Κέντρο Νεότητας Καλού Χωριού «Η Κουμανδαρία»
Το Κέντρο Νεότητας Καλού Χωριού «Η Κουμανδαρία» ήταν κυπριακή ποδοσφαιρική ομάδα με έδρα το Καλό Χωριό της επαρχίας Λεμεσού. Το όνομα του προέρχεται από το κρασί Κουμανδαρία.
Ιστορία
Το Κέντρο Νεότητας Καλού Χωριού ιδρύθηκε το 1979 και αρχικά συμμετείχε στις διοργανώσεις της Αθλητικής Ομοσπονδίας Κέντρων Νεότητας Λεμεσού (ΑΟΚΝΕΛ). Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Το Κέντρο Νεότητας Καλού Χωριού ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Στην πρώτη του συμμετοχή στο πρωτάθλημα, την περίοδο 1985-86, τερμάτισε στην τελευταία θέση του ομίλου του αλλά δεν υποβιβάστηκε καθώς δεν ίσχυσε η διαβάθμιση. Την επόμενη περίοδο τερμάτισε στην τελευταία θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΑΟΚΝΕΛ.
Το 1998 ενοποιήθηκε με την ομάδα ΘΟΪ Άγιος Γεώργιος Καλού Χωριού δημιουργώντας τον Ποδοσφαιρικό Αθλητικό Όμιλο Καλού Χωριού Λεμεσού (ΠΑΟΚ Καλού Χωριού Λεμεσού).
1Η Δ΄ κατηγορία ήταν χωρισμένη σε τρεις ομίλους. Το Κέντρο Νεότητας Καλού Χωριού συμμετείχε στον όμιλο Λεμεσού-Πάφου.
Δείτε επίσης
Κατηγορία:Αθλητικοί σύλλογοι Επαρχίας Λεμεσού Κατηγορία:Ιδρύσεις ποδοσφαιρικών ομάδων το 1979 Κατηγορία:Ανενεργές ποδοσφαιρικές ομάδες Κύπρου (ανδρών) Κατηγορία:Καλό Χωριό Λεμεσού
Πηλίκο
Στα μαθηματικά, το πηλίκο είναι το αποτέλεσμα της αριθμητικής πράξης της διαίρεσης. Π.χ. η διαίρεση του 6 με το 3 δίνει πηλίκο 2, όπου το 6 ονομάζεται διαιρετέος (ή αριθμητής) και το 3 διαιρέτης (ή παρονομαστής).
Το πηλίκο είναι ο αριθμός που ο διαιρέτης χωράει στον διαιρετέο, δηλαδή στο προηγούμενο παράδειγμα το 3 χωράει 2 φορές στο 6.
Στην ευκλείδεια διαίρεση το πηλίκο αναφέρεται στο ακέραιο μέρος του αποτελέσματος της διαίρεσης δύο ακεραίων. Π.χ. το πηλίκο του 13 διαιρούμενο με το 5 είναι 2 και το υπόλοιπο της διαίρεσης είναι 3. Δηλαδή το πηλίκο είναι ο ακέραιος αριθμός που ο διαιρέτης χωράει στον διαιρετέο. Στο προηγούμενο παράδειγμα το 5 χωράει ολόκληρο 2 φορές στο 13 και προκύπτει και υπόλοιπο 3.
Το υπόλοιπο είναι ο αριθμός που πρέπει να προστεθεί στο γινόμενο πηλίκου με διαιρέτη για να βρεθεί ο διαιρετέος. Π.χ. 13:5=2 (+3) δηλ. 2×5=10 και 10+3=13
Εξωτερικοί σύνδεσμοι
Κατηγορία:Πραγματικοί αριθμοί
Τεκές Κιουτουκλού Μπαμπά
Όνομα
Στους τουρκόφωνους της περιοχής το μνημείο είναι γνωστό ως ο Τεκές του Κιουτουκλού Μπαμπά (τουρκικά: Kütüklü Baba Tekkesi - μεταφράζεται ως ο τεκές:μέρος συνάθροισης δερβίσηδων του Κιουτουκλού Μπαμπά) ενώ στους ελληνόφωνους είναι γνωστό ως ο Τεκές. Ο χαρακτηρισμός τεκές, δηλαδή μοναστήρι δερβίσηδων και όχι ταφικό μνημείο τουρμπές, είναι εσφαλμένος. Αυτό οφείλεται στο ότι πριν το 1826 στο χώρο υπήρξε τεκές δερβίσηδων, ο οποίος καταστράφηκε από τον Σουλτάνο Μαχμούτ Β΄. Ο Σουλτάνος Μαχμούτ την εποχή εκείνη έκανε εκστρατεία εκδίωξης όλων των σωμάτων Γενιτσάρων των οποίων τα μέλη συσχετιζόταν με το τάγμα των Μπεκτασήδων δερβίσηδων.
Ιστορία
Σύμφωνα με μια θεωρία ο Κιουτουκλού Μπαμπά ήταν ένας περιστρεφόμενος δερβίσης, ο οποίος υπηρέτησε τις άτακτες δυνάμεις του Οθωμανού στρατηγού Γαζή Εβρενός και έκτισε το κτήριο αυτό κατά την στρατιωτική περιοδεία του.
Περιγραφή
Είναι οθωμανικό μνημείο, το οποίο σύμφωνα με την αρχιτεκτονική δομή του (οκταγωνική) πιθανολογείται ότι χτίστηκε το 15ο ή αρχές του 16ου αιώνα. Σήμερα διασώζεται μόνο το μαυσωλείο (τουρμπές), το οποίο είναι λιθόκτιστο οκταγωνικό κτήριο με θολωτή οροφή. Πιθανόν το μνημείο να έχει χτιστεί πάνω στα ερείπια παλαιότερου χριστιανικού ναού.
Το μνημείο σήμερα είναι θρησκευτικό χώρος και για τους μουσουλμάνους και τους χριστιανούς κάτοικους της περιοχής. Για τους μουσουλμάνους είναι ο τάφος (τουρμπές) του Κιουτουκλού Μπαμπά, ενώ το ανατολικό μέρος του μνημείου έχει μετατραπεί σε αυτοσχέδιο ναό του Αγίου Γεωργίου από τους χριστιανούς.
Παράδοση - Λαογραφία
Σύμφωνα με με μια θεωρία (Τσιγάρας) η προσέλευση των μουσουλμάνων οφείλεται στο ότι η λατρεία του Αγίου Γεωργίου συνδέεται με την μπεκτασίδικη/αλεβίτικη πρακτική. Ο Ζεγκίνης έχει γράψει ότι όταν ήρθαν πρόσφυγες από την Ανατολική Θράκη στην περιοχή το 1920, βρήκαν δερβίσηδες μέσα στον τεκέ και έμαθαν ότι ο τεκές ήταν αρχικά χριστιανική εκκλησία αφιερωμένη στον Άγιο Νικόλαο. Η ύπαρξη της παράδοσης αυτής επιβεβαιώνεται και από τον βυζαντινολόγο Χαράλαμπο Μπακιρτζή. Σύμφωνα με μια άλλη παράδοση, η εκκλησία αυτή ήταν το σημείο όπου τάφηκε ο ιππότης της Καταλανικής Εταιρείας Μπερενγκέρ Ντ' Εντένσα, ο οποίος σκοτώθηκε σε μια συμπλοκή με τους άντρες του συμπολεμιστή του Εν Ροκαφόρ κατά την πορεία τους από την Καλλίπολη προς τη Θεσσαλονίκη το 1307. Σύμφωνα με τον Lowry, αν υπήρχε στην περιοχή εκκλησία τον 14ο αιώνα, το πιο πιθανόν είναι ότι αυτή χρησιμοποιήθηκε ως οικοδομικό υλικό για να χτιστεί ο τεκές.
Βιβλιογραφία
Κατηγορία:Οθωμανική αρχιτεκτονική στην Ελλάδα Κατηγορία:Νομός Ξάνθης Κιουτουκλου Μπαμπα Σελινου
Τράπεζα (αποσαφήνιση)
Η λέξη τράπεζα μπορεί να αναφέρεται:
Ελληνικοί οικισμοί
Κατηγορία:Αποσαφηνίσεις ελληνικών τοπωνυμίων
Κατάλογος πόλεων της Σερβίας
thumb|300px|Βελιγράδι Ο κατάλογος των πόλεων της Σερβίας περιλαμβάνει τα αστικά συγκροτήματα της Σερβίας με πληθυσμό άνω των 30.000 κατοίκων.
Παραπομπές
Σερβια
Φουτούρα Βόλεϊ Μπούστο Αρζίτσιο
Η Φουτούρα Βόλεϊ Μπούστο Αρζίτσιο ή Γιαμαμάι Μπούστο Αρζίτσιο (ιταλικά: Futura Volley Busto Arsizio ή Yamamay Busto Arsizio) είναι Ιταλικός επαγγελματικός γυναικείος σύλλογος της πετοσφαίρισης, με έδρα το Μπούστο Αρζίτσιο της επαρχίας του Βαρέζε, και αγωνίζεται στη Σέριε Α.
Ιδρύθηκε ως Φοντατσιόνε ντέλα Παλαβόλο Τσισλάγκο το 1970 και μέχρι σήμερα έχει αλλάξει πολλές φορές ονομασία. Η ομάδα χορηγείται από τη Γιαμαμάι, μια ιταλική εταιρεία που παράγει εσώρουχα και μαγιό. Τη σημερινή της ονομασία την έχει από το 2007.
Η Φουτούρα την περίοδο 2011-12 κατέκτησε για πρώτη φορά στην ιστορία της το πρωτάθλημα της Σέριε Α καθώς και το Κύπελλο Ιταλίας κάνοντας έτσι το νταμπλ στην Ιταλία. Την ίδια περίοδο κατέκτησε και το CEV Καπ για δεύτερη φορά.
Ονομασίες
Η Μπούστο Αρζίτσιο έχει αλλάξει αρκετές ονομασίες.
Εξωτερικοί σύνδεσμοι
Κατηγορία:Πετοσφαιρικοί σύλλογοι
Νου Ώρος
Ο Νου Ώρος ή Νου Χορ ή Νι Χορ (Ny-Hor) ή (Ni-Hor), ήταν βασιλιάς της Αιγύπτου στην προδυναστική περίοδο. Ο βασιλιάς ήταν γνωστός ως Her ή Ώρος (Horus), δηλαδή το «γεράκι». Σύμφωνα με την παράδοση βασίλεψε στην Ιερακόπολη και η ηγεμονία του διήρκεσε 1.250 χρόνια. Το βασίλειό του ήταν ανταγωνιστικό ως προς αυτό της Θίνης 350 χρόνια πριν την 1η δυναστεία. Μερικά ονόματα αυτών των βασιλέων είναι γραμμένα στη Στήλη του Παλέρμο.
Το όνομά του βρέθηκε σε πήλινα και λίθινα αντικείμενα σε τάφους στις νεκροπόλεις της Σακκάρα, της Τούρα και του Ταρχάν. Η ερμηνεία του ονόματός του είναι αμφιλεγόμενη. Ορισμένοι Αιγυπτιολόγοι πιστεύουν ότι αυτό το όνομα σχετίζεται με τον Ναρμέρ, ωστόσο η άποψη αυτή αμφισβητείται από άλλους γιατί ο Ναρμέρ έζησε πολλά χρόνια αργότερα.
Παραπομπές
Νου Ωρος
Strings
Το strings είναι ένα πρόγραμμα στα λειτουργικά συστήματα τύπου Unix, το οποίο βρίσκει και τυπώνει αλφαριθμητικά (strings) σε δυαδικά αρχεία, όπως είναι τα εκτελέσιμα αρχεία.
Κατηγορία:Λογισμικό Unix Κατηγορία:Συμβολοσειρές
Εθνοφυλακή (Ελλάδα)
Η Εθνοφυλακή αποτελεί τμήμα του Ελληνικού Στρατού. Σκοπό έχει την προάσπιση της χώρας. Μονάδες εθνοφυλάκων υπάρχουν στην ηπειρωτική Ελλάδα αλλά και στα νησιά.
Η επιλογή των Εθνοφυλάκων γίνεται με βάση ορισμένα κριτήρια, τα οποία περιλαμβάνουν την εκπλήρωση της στρατιωτικής θητείας με λευκό απολυτήριο στρατού, ή την εθελοντική κατάταξη, όπως και την εντοπιότητα με βάση το στρατόπεδο στο οποίο εδρεύει η μονάδα Εθνοφυλακής.
Ιστορία
Ιδρύθηκε το 1843 από τον βασιλιά Όθωνα. Ως στόχο είχε την διασφάληση της τάξεως και αποτελούταν από εθελοντές οπλοφόρους πολίτες από 18 εώς 24 ετών. Παρόλα αυτά, ο θεσμός της Εθνοφυλακής καταργήθηκε το 1879 με την ψήφιση του Νόμου «Περί Στρατολογίας».
Το 1944, συγκροτείται Διοίκηση Εθνοφυλακής, επιπέδου Μεραρχίας αποτελούμενη από 40 Μονάδες. Έπειτα, το 1948, κατά τη διάρκεια του ελληνικού εμφυλίου πολέμου, συστάθηκαν τα λεγόμενα Τάγματα Εθνοφυλακής Αμύνης (ΤΕΑ), ένα ειδικό παραστρατιωτικό σώμα, με σκοπό την αντικατάσταση των ΜΑΥ και ΜΑΔ. Το 1950, συγκροτείται Διέυθυνση Εθνοφυλακής υπό το ΓΕΣ. Τα Τάγματα Εθνοφυλακής Αμύνης καταργήθηκαν το 1982 και αντικαταστάθηκαν από την Εθνοφυλακή. Το 1988 μετά από αποφάση του Ανώτατου Στρατιωτικού Συμβουλίου (ΑΣΣ), διαλύθηκε η Διεύθυνση Εθνοφυλακής για την περίοδο ειρήνης και ο χειρισμός των θεμάτων Εθνοφυλακής ανατέθηκε στη Διεύθυνση Πεζικού του ΓΕΣ.
Στις 9 Φεβρουαρίου 2023, ψηφίστηκε ο νόμος 5018/2023, με θέμα: "Μέριμνα υπέρ του προσωπικού των Ενόπλων Δυνάμεων, εξορθολογισμός της νομοθεσίας των Ενόπλων Δυνάμεων, οργάνωση της Εθνοφυλακής και άλλες διατάξεις."
Έμβλημα
thumb|80px|Τωρινό έμβλημα Το έμβλημα της Εθνοφυλακής περιλαμβάνει ένα στάχυ, σύμβολο της υπαίθρου, πάνω σε μία αρχαία ασπίδα, η οποία βρίσκεται στο κέντρο ενός λευκού σταυρού σε μπλε φόντο, σύμβολο της ελληνικής σημαίας. Ο θυρεός, από το 2017, φέρει στην κορυφή του το ρητό ΕΧΘΡΟΥΣ ΑΜΥΝΟΥ. Το ρητό αυτό, το οποίο σημαίνει "να αμύνεσαι ενάντια στους εχθρούς σου", αποδίδεται στον Αρχαίο Έλληνα πολιτικό και φιλόσοφο, μ.α., ονόματι Χίλων ο Λακεδαιμόνιος. Βρισκόταν χαραγμένο στους Δελφούς, μαζί με άλλα αποφθέγματα (βλ. Δελφικά παραγγέλματα).
Εξωτερικοί σύνδεσμοι
Κατηγορία:Ελληνικός Στρατός
Yo Frankie!
Το Yo Frankie! (κωδικό όνομα: Apricot) είναι τρισδιάστατο βιντεοπαιχνίδι ανοικτού κώδικα του Ινστιτούτου Blender, κομμάτι του Ιδρύματος Blender, αρχικά είχε προγραμματιστεί να κυκλοφορήσει τον Αύγουστο του 2008 αλλά τελικά κυκλοφόρησε τον Νοέμβριο του ίδιου έτους. Είναι βασισμένο στην ιστορία και τους χαρακτήρες της ταινίας κινουμένων σχεδίων μικρού μήκους, Big Buck Bunny, που είχε αναπτυχθεί πάλι από το Ινστιτούτο Blender νωρίτερα το 2008. Όπως και οι δύο προηγούμενες ταινίες του Ινστιτούτου, και το βιντεοπαιχνίδι αναπτύχθηκε χρησιμοποιώντας ελεύθερο λογισμικό. Το Yo Frankie! τρέχει σε οποιοδήποτε λειτουργικό σύστημα στο οποίο τρέχει το Blender και το Crystal Space, συμπεριλαμβανομένου Microsoft Windows, GNU/Linux, Mac OS X.
Το έργο ξεκίνησε την 1 του Φεβρουαρίου 2008, και η ανάπτυξη ολοκληρώθηκε στα τέλη του Ιουλίου του 2008. Λόγω τεχνικών καθυστερήσεων, η πραγματική ημερομηνία κυκλοφορίας του DVD αναβλήθηκε για τις 14 Νοεμβρίου. Από 9 Δεκεμβρίου, το παιχνίδι είναι διαθέσιμο για λήψη.
Το όνομα «Yo Frankie!» παραπέμπει στον πρωταγωνιστή, Frank. Προτάθηκε από τον Ton Roosendaal, και επιλέχθηκε με ψηφοφορία από την κοινότητα. Το παιχνίδι είναι διαθέσιμο από την άδεια Creative Commons Attribution 3.0.
Τεχνολογία
Όπως και τα προηγούμενα ανοιχτά έργα και το Yo Frankie! σχεδιάστηκε και αναπτύχθηκε για την προώθηση του προγράμματος μοντελοποίησης ανοιχτού κώδικα Blender. Ο μοντελισμός το animation και ο σχεδιασμός του κόσμου έγιναν με το Blender. Το παιχνίδι έγινε τόσο με την εσωτερική μηχανή παιχνιδιών του Blender όσο και με την 3D μηχανή Crystal Space, χρησιμοποιώντας την Python ως σκριπτόγλωσσα. Η αρχική απόφαση για τη χρήση του Crystal Space αντί της εσωτερικής μηχανής του Blender οφείλεται στην κατανόηση της ανάγκης για τη δημιουργία μιας πιο «σοβαρής» πλατφόρμας παιχνιδιού. Η ομάδα ανάπτυξης αργότερα ανέτρεψε μερικώς την απόφαση αυτή, κάνοντας μια νέα έκδοση του παιχνιδιού που παίζεται στο Game Engine του Blender. Αυτό επιτρέπει στους καλλιτέχνες και τους σχεδιαστές επιπέδων ταχύτερη ροή εργασίας απ' ότι με τον Crystal Space σε κάθε αλλαγή. Υπάρχουν δύο εκδόσεις του παιχνιδιού για το DVD, η μια με το Blender Game Engine, και η άλλη με την Crystal Space. Αν και ορισμένα από τα στοιχεία του του παιχνιδιού και τον χαρακτήρων είναι ίδια, το gameplay διαφέρει μεταξύ των εκδόσεων.
Πλοκή
Στο παιχνίδι, οι παίκτες αναλαμβάνουν το ρόλο του Φρανκ, του τρωκτικού που ήταν ο ανταγωνιστής του Big Buck Bunny, στην ταινία, ή τον Momo, ένας πίθηκος που δημιουργήθηκε ειδικά για Yo Frankie!.
Χαρζ Ώρος
Ο Χατζ Χορ ή Χαρζ Ώρος (Hatj-Hor) ήταν βασιλιάς της Αιγύπτου στην προδυναστική περίοδο. Πληροφορίες για την ακριβή διάρκεια της βασιλείας του δεν υπάρχουν.
Το πραγματικό του όνομα δεν είναι γνωστό, ο αρχαιολόγος Τόμπυ Γουίλκινσον τον αποκαλεί Κινγκ Α΄. Πιστεύεται ότι το όνομα Χατζ είναι τελετουργικό, αναγράφεται στη Στήλη του Παλέρμο.
Παραπομπές
Κατηγορία:Φαραώ της προδυναστικής Αιγύπτου
Εκλογή της Γερουσίας των Ηνωμένων Πολιτειών στη Βόρεια Ντακότα 1964
Η εκλογή της Γερουσίας των ΗΠΑ του 1964 για την πολιτεία της Βόρειας Ντακότα διεξήχθη στις 3 Νοεμβρίου 1964. Ο κάτοχος, Γερουσιαστής του Δημ-NPL Κουέντιν Μπέρντικ, διεκδίκησε και κέρδισε την επανεκλογή του σε μια δεύτερη θητεία, νικώντας τον Ρεπουμπλικανό υποψήφιο Τόμας Σ. Κλέπε, ο οποίος αργότερα έγινε Υπουργός Εσωτερικών των Ηνωμένων Πολιτειών.
Μόνο ο Μπέρντικ δήλωσε υποψηφιότητα ως μέλος του Δημ-NPL, και ο υποστηριζόμενος Ρεπουμπλικανός υποψήφιος ήταν ο Τόμας Σ. Κλέπε, ο οποίος θα υπηρετούσε δύο θητείες ως Αντιπρόσωπος της δεύτερης κογκρεσιακής περιφέρειας της Βόρειας Ντακότα από το 1967 μέχρι το 1971. Ο Μπέρντικ και ο Κλέπε κέρδισαν τις προκριματικές εκλογές για τα αντίστοιχα κομματά τους.
Εξωτερικοί σύνδεσμοι
Κατηγορία:Εκλογές στις Ηνωμένες Πολιτείες Αμερικής
Πολ Κάρτλεντζ
Ο Πολ Κάρτλεντζ είναι καθηγητής Ελληνικής Ιστορίας στη Σχολή Κλασσικών Σπουδών του Πανεπιστημίου του Κέιμπριτζ, όπου διδάσκει από το 1979. Είναι επίσης εταίρος του Κολεγίου Κλεάρ. Έλαβε το πτυχίο και το διδακτορικό του από την Οξφόρδη, όπου ολοκλήρωσε μια διατριβή σχετικά με την αρχαιολογία και την ιστορία της πρώιμης Σπάρτης, υπό την εποπτεία του καθηγητή Σερ Τζον Μπόρτμαν. Είναι συγγραφέας, συν-συγγραφέας, επιμελητής ή συν-επιμελητής πλήθους βιβλίων, όπως: The Cambridge Illustrated History of Ancient Greece, The Greeks: Crucible of Civilization, Sparta and Lakonia: A Regional History c. 1300-362 BC, The Greeks: A Portrait of Self and Others, The Spartans: An Epic History (Οι Σπαρτίατες). Είναι συν-επιμελητής δύο σειρών μονογραφιών, μέλος των συντακτικών επιτροπών τριών επιστημονικών περιοδικών και σύμβουλος αρχαίας ιστορίας του εκδοτικού οίκου Ντάκγουερθ. Είναι μέλος της Ενώσεως Αρχαιοφίλων του Λονδίνου και έχει τιμηθεί με το παράσημο του Χρυσού Σταυρού του Τάγματος Αριστείας και Τιμής από τον Πρόεδρο της Ελληνικής Δημοκρατίας.
Παραπομπές
Κατηγορία:Βρετανοί ιστορικοί Κατηγορία:Βρετανοί πανεπιστημιακοί
Βασιλική Ακαδημία Τεχνών και Επιστημών της Ολλανδίας
thumb|right|255px|Το μέγαρο Trippenhuis, έδρα της Ακαδημίας Η Βασιλική Ακαδημία Τεχνών και Επιστημών της Ολλανδίας (ολλανδ. Koninklijke Nederlandse Akademie van Wetenschappen, συντομογραφικώς KNAW) είναι οργανισμός με αποστολή την προαγωγή της επιστήμης και των γραμμάτων στην Ολλανδία. Η έδρα της Ακαδημίας είναι το μέγαρο Trippenhuis στο Άμστερνταμ.
Εκτός από τις διάφορες συμβουλευτικές και διοικητικές λειτουργίες της, η Ακαδημία διαθέτει ερευνητικά ινστιτούτα και απονέμει πολλά βραβεία, όπως το Μετάλλιο Λόρεντς στη θεωρητική φυσική, το Βραβείο Hendrik Muller για τις επιστήμες της συμπεριφοράς και της κοινωνίας, και τα Βραβεία Heineken.
Μέλη και οργάνωση
Νέα μέλη της Ακαδημίας (ακαδημαϊκοί) γίνονται με διαβούλευση μεταξύ των ήδη μελών της Ακαδημίας και είναι ισόβια. Γίνονται δεκτές και υποψηφιότητες που υποβάλλονται από φυσικά πρόσωπα ή οργανισμούς εκτός της Ακαδημίας. Το κριτήριο για την επιλογή είναι τα δημοσιευμένα επιστημονικά επιτεύγματα. Η ιδιότητα του ακαδημαϊκού θεωρείται τιμητική και προσδίδουσα κύρος. Εκτός από τα τακτικά μέλη, υπάρχουν τα αλλοδαπά και τα αντεπιστέλλοντα, αν και με την υιοθέτηση νέου συστήματος το 2011 δεν θα γίνονται νέα αντεπιστέλλοντα μέλη. Κάθε έτος γίνονται μέλη της Ακαδημίας το πολύ 16 άνθρωποι. Η Βασιλική Ακαδημία Τεχνών και Επιστημών της Ολλανδίας από μακρού έχει αγκαλιάσει ολόκληρο τον κόσμο των επιστημών και των γραμμάτων. Αποτελείται από 2 τμήματα με περίπου 500 μέλη :
Το κάθε τμήμα έχει το δικό του διοικητικό συμβούλιο. Με τη σειρά τους τα τμήματα υποδιαιρούνται σε τομείς. Το ανώτατο όργανο της Ακαδημίας είναι η γενική συνέλευση των μελών, που προέρχονται από αμφότερα τα τμήματα. Πρόεδρος της Ακαδημίας είναι σήμερα η Ίνεκε Σλύτερ (από το 2020).
Ιστορία
Η Ακαδημία ιδρύθηκε υπό την επωνυμία Koninklijk Instituut van Wetenschappen, Letterkunde en Schoone Kunsten (δηλαδή «Βασιλικό Ίδρυμα Επιστημών, Γραμμάτων και Καλών Τεχνών») από τον Λουδοβίκο Βοναπάρτη (αδελφό του Μεγάλου Ναπολέοντα) στις 4 Μαΐου 1808. Το 1816, μετά τη λήξη της γαλλικής κυριαρχίας, προστέθηκε στην ονομασία το Nederlandsch. Το 1851 το ίδρυμα διαλύθηκε και επανιδρύθηκε ως Koninklijke Akademie van Wetenschappen (Βασιλική Ακαδημία Τεχνών και Επιστημών) και το 1938 πήρε τη σημερινή της ονομασία. Από το 1812 η Ακαδημία έχει έδρα το νεοκλασικό μέγαρο Trippenhuis στο κέντρο του Άμστερνταμ.
Η Ακαδημία τιμήθηκε το 1955 με το πρώτο στην ιστορία ολλανδικό πολιτιστικό βραβείο Gouden Ganzenveer (= «Φτερό της χρυσής χήνας»).